钦定古今图书集成/明伦汇编/氏族典/第627卷 > 拓跋悦
## 钦定古今图书集成/明伦汇编/氏族典/第627卷 > 拓跋悦

按《魏书汝南王传》：“汝南王悦，好读佛经，览书史，为性
不伦，俶傥难测。清河王怿为元乂所害，悦了无仇恨
之意，乃以桑落酒候伺之，尽其私佞。乂大喜，以悦为
侍中太尉。临拜日，就怿子亶求怿服玩之物，不时称
旨，乃召亶杖之百下。亶居庐未葬，形气羸弱，暴加威
挞，殆至不济。及尔朱荣举兵向洛，遂南奔萧衍，衍立”
为魏主，号年更兴。衍遣其将军王僧辩送置于境上，
以觊侵逼。及齐献武王既诛，荣以悦高祖子，宜承大
业，乃令人示意。悦既至，清狂如故，动为罪失，不可扶
持，乃止。出帝初，除大司马，卒。